# Euroopan unionin C 226I/2021

| | ISSN 1977-1053 |
| --- | --- |
| Euroopan unionin
  virallinen lehti | C 226I |
| | |
| Suomenkielinen laitos | Tiedonantoja ja ilmoituksia | 64. vuosikerta14. kesäkuu 2021 |

ISSN 1977-1053

Euroopan unionin

virallinen lehti

C 226I

Suomenkielinen laitos

Tiedonantoja ja ilmoituksia

64. vuosikerta14. kesäkuu 2021

---

| Sisältö | Sivu |
| --- | --- |
| | II   Tiedonannot |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT |
| | Neuvosto |
| 2021/C 226 I/01 | Euroopan parlamentin lausuma ulkoisen rahoituksen välineiden nojalla myönnetyn avun keskeyttämisestä | 1 |
| 2021/C 226 I/02 | Euroopan parlamentin lausuma neuvoston päätöksestä 2010/427/EU ja strategisesta koordinoinnista | 2 |
| 2021/C 226 I/03 | Neuvoston lausuma hallintotavasta naapuruus-, kehitys- ja kansainvälisen yhteistyön välineen – Globaali Eurooppa yhteydessä | 3 |
| 2021/C 226 I/04 | Komission lausuma Euroopan parlamentin kanssa naapuruus-, kehitys- ja kansainvälisen yhteistyön välineestä – Globaali Eurooppa käytävästä geopoliittisesta vuoropuhelusta | 4 |
| 2021/C 226 I/05 | Komission lausuma johdanto-osan 50 ja 51 kappaleesta ja 8 artiklan 10 kohdasta: | 5 |

Sisältö

Sivu

II   Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Neuvosto

2021/C 226 I/01

Euroopan parlamentin lausuma ulkoisen rahoituksen välineiden nojalla myönnetyn avun keskeyttämisestä

1

2021/C 226 I/02

Euroopan parlamentin lausuma neuvoston päätöksestä 2010/427/EU ja strategisesta koordinoinnista

2

2021/C 226 I/03

Neuvoston lausuma hallintotavasta naapuruus-, kehitys- ja kansainvälisen yhteistyön välineen – Globaali Eurooppa yhteydessä

3

2021/C 226 I/04

Komission lausuma Euroopan parlamentin kanssa naapuruus-, kehitys- ja kansainvälisen yhteistyön välineestä – Globaali Eurooppa käytävästä geopoliittisesta vuoropuhelusta

4

2021/C 226 I/05

Komission lausuma johdanto-osan 50 ja 51 kappaleesta ja 8 artiklan 10 kohdasta:

5

---

| FI | |
| --- | --- |

FI

---

II Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Neuvosto

| 14.6.2021 | FI | Euroopan unionin virallinen lehti | CI 226/1 |
| --- | --- | --- | --- |

14.6.2021

FI

Euroopan unionin virallinen lehti

CI 226/1

---

Euroopan parlamentin lausuma ulkoisen rahoituksen välineiden nojalla myönnetyn avun keskeyttämisestä

(2021/C 226 I/01)

Euroopan parlamentti panee merkille, että naapuruus-, kehitys- ja kansainvälisen yhteistyön välineen – Globaali Eurooppa perustamisesta annettu asetus (EU) 2021/947 sisältää yleisen viittauksen mahdollisuuteen keskeyttää apu määrittelemättä tällaisen päätöksen konkreettista perustaa. Tällainen avun keskeyttäminen olisi pantava täytäntöön, jos kumppanimaa rikkoo jatkuvasti demokratian, oikeusvaltion tai hyvän hallintotavan periaatteita tai loukkaa jatkuvasti ihmisoikeuksia ja perusvapauksia tai kansainvälisesti tunnustettuja ydinturvallisuusnormeja.

Euroopan parlamentti toteaa kuitenkin, että toisin kuin muilla maantieteellisillä yhteistyöalueilla, naapurialuetta koskevissa erityissäännöksissä ja erityisesti 20 artiklan 2 kohdassa säädetään lisätuesta kansalaisyhteiskunnalle, konfliktinestolle ja rauhanrakentamiselle, ihmisten väliselle yhteyksille, mukaan lukien paikallisten viranomaisten välinen yhteistyö, ihmisoikeuksien parantamiseksi annettavalle tuelle tai kriisiin liittyville tukitoimenpiteille, jos demokratian, ihmisoikeuksien tai oikeusvaltion tila heikkenee vakavalla tai pitkäaikaisella tavalla tai konfliktien riski kasvaa. Euroopan parlamentti katsoo, että tällaista lisätukea edellä mainituille alueille olisi annettava myös tilanteen heiketessä naapurialueen ulkopuolisissa maissa, ja muistuttaa, että erityisesti 4 artiklan 5 kohdassa säädetään, että aihekohtaisilla ohjelmilla toteutettavat toimet voidaan toteuttaa myös silloin, kun maantieteellinen ohjelma on keskeytetty.

Euroopan parlamentti katsoo, että näiden välineiden nojalla myönnettävän avun keskeyttäminen muuttaisi tavallista lainsäätämisjärjestystä noudattaen hyväksyttyä kokonaisrahoitusjärjestelmää. Lainsäädäntövallan ja budjettivallan käyttäjänä Euroopan parlamentilla on näin ollen oikeus käyttää täysimääräisesti asiaan liittyviä valtaoikeuksiaan, jos tällainen päätös on tehtävä.

---

| 14.6.2021 | FI | Euroopan unionin virallinen lehti | CI 226/2 |
| --- | --- | --- | --- |

14.6.2021

FI

Euroopan unionin virallinen lehti

CI 226/2

---

Euroopan parlamentin lausuma neuvoston päätöksestä 2010/427/EU ja strategisesta koordinoinnista

(2021/C 226 I/02)

Euroopan parlamentti toteaa, että neuvoston päätöksen 2010/427/EU 9 artiklassa olevat viittaukset unionin ulkoisen toiminnan välineisiin ovat vanhentuneita, ja katsoo siksi, että oikeudellisen selkeyden vuoksi tämä artikla olisi saatettava ajan tasalle Euroopan unionista tehdyn sopimuksen 27 artiklan 3 kohdassa määrättyä menettelyä noudattaen, jotta voidaan ottaa huomioon monivuotisen rahoituskehyksen 2021–2027 aikana sovellettavat unionin ulkoisen avun välineet eli naapuruus-, kehitys- ja kansainvälisen yhteistyön väline – Globaali Eurooppa, liittymistä valmisteleva tukiväline, eurooppalainen ydinturvallisuusväline ja päätös merentakaisten maiden ja alueiden, Grönlanti mukaan luettuna, assosiaatiosta.

Euroopan parlamentti kehottaa komissiota ja Euroopan ulkosuhdehallintoa (EUH) perustamaan strategisen koordinointirakenteen, joka koostuu kaikista asiaankuuluvista komission yksiköistä ja EUH:sta, jotta voidaan varmistaa johdonmukaisuus, synergia, avoimuus ja vastuuvelvollisuus naapuruus-, kehitys- ja kansainvälisen yhteistyön välineen – Globaali Eurooppa perustamisesta annetun asetuksen (EU) 2021/947 5 artiklan mukaisesti.

---

| 14.6.2021 | FI | Euroopan unionin virallinen lehti | CI 226/3 |
| --- | --- | --- | --- |

14.6.2021

FI

Euroopan unionin virallinen lehti

CI 226/3

---

Neuvoston lausuma hallintotavasta naapuruus-, kehitys- ja kansainvälisen yhteistyön välineen – Globaali Eurooppa yhteydessä

(2021/C 226 I/03)

Euroopan unionista tehdyn sopimuksen 16 artiklan 1 kohdan mukaan neuvosto määrittelee ja sovittaa yhteen unionin politiikkoja. Neuvosto osallistuu myös naapuruus-, kehitys- ja kansainvälisen yhteistyön välineen (NDICI) – Globaali Eurooppa perustamisesta 9 päivänä kesäkuuta 2021 annetun Euroopan parlamentin ja neuvoston asetuksen (EU) 2021/947 7 artiklassa tarkoitettuun asetuksen täytäntöönpanoa koskevaan yleiseen toimintapoliittiseen kehykseen. NDICI – Globaali Eurooppa -välineellä yhdistetään kymmenen aiempaa välinettä yhdeksi laajaksi ja kattavaksi välineeksi. Tämä edellyttää neuvostolta enemmän strategista ohjausta välineen tärkeimmistä poliittisista tavoitteista ja prioriteeteista, mukaan lukien paremman johdonmukaisuuden, yhdenmukaisuuden ja täydentävyyden varmistaminen suhteessa muihin asiaankuuluviin EU:n välineisiin ja politiikkoihin EU:n arvojen ja etujen mukaisesti.

EU:n toimielinten toimivaltuuksien ja roolien jakoa kunnioittaen ja kerätäkseen tietoa strategisen ohjauksensa tueksi neuvosto aikoo säännöllisesti vaihtaa näkemyksiä ohjelmasuunnittelun yleisistä strategisista valinnoista ja seurata niiden toteutumista, mukaan lukien välineen maantieteellisten ja temaattisten pilarien rahoituksen kohdentaminen. Näkemystenvaihto ja seuranta koskevat myös nopean vasteen toimien pilarin käyttöä ja uusia haasteita ja prioriteetteja koskevan joustovaran käyttöönottoa.

Näissä keskusteluissa olisi käsiteltävä myös resurssien optimaalisen käytön seurantaa suhteessa menotavoitteisiin, välineen mukaisen EU:n ulkoisen avun keskeyttämistä sekä maantieteellisten ja temaattisten arviointien tuloksia.

Lisäksi näissä keskusteluissa olisi käsiteltävä sitä, miten unionin rahoitusta käytetään välineessä asetettujen tavoitteiden saavuttamiseen, muun muassa köyhyyden vähentämiseen ja pitkällä aikavälillä sen poistamiseen, kestävään kehitykseen ja ilmastonmuutoksen torjuntaan, demokratian, oikeusvaltion ja ihmisoikeuksien kunnioittamisen vakiinnuttamiseen, tukemiseen ja edistämiseen sekä muuttoliikkeeseen liittyvän joustavan rahoitusmekanismin käyttöön ja siihen, miten tarvittavan vipuvaikutuksen hyödyntäminen johtaa mahdollisiin rahoituksen muutoksiin.

Komissiota pyydetään toimittamaan asiaankuuluvat tiedot, jotka helpottavat näkemystenvaihtoa neuvoston kanssa, ja ottamaan neuvoston kannat täysimääräisesti huomioon.

Neuvosto antaa strategista ohjausta ja huolehtii yleisestä koordinoinnista ja jäsenvaltioiden edustajat NDICI – Globaali Eurooppa -asetuksella perustetussa komiteassa hoitavat tehtäväänsä asetuksen (EU) N:o 182/2011 mukaisesti. Komitea olisi kutsuttava koolle eri kokoonpanoissa, jotka vastaavat eri toiminta-aloista, kuten maantieteellisistä, temaattisista ja nopean vasteen toimista, jotta jäsenvaltiot voivat lähettää asianmukaisen asiantuntijan. Jäsenvaltioiden edustajien olisi keskusteltava säännöllisesti komission kanssa NDICI – Globaali Eurooppa -välineen monivuotisesta ohjelmasuunnittelusta, erityisesti maantieteellisten ja temaattisten pilarien sekä suuntaa-antavien monivuotisten ohjelmien väliarviointien ja tapauskohtaisten arviointien osalta. Jäsenvaltioiden edustajat voivat pyytää välineen täytäntöönpanoa koskevien asioiden tarkastelua. Neuvosto pyytää komissiota ottamaan edellä esitetyn huomioon ehdotuksessaan komitean työjärjestykseksi.

---

| 14.6.2021 | FI | Euroopan unionin virallinen lehti | CI 226/4 |
| --- | --- | --- | --- |

14.6.2021

FI

Euroopan unionin virallinen lehti

CI 226/4

---

Komission lausuma Euroopan parlamentin kanssa naapuruus-, kehitys- ja kansainvälisen yhteistyön välineestä – Globaali Eurooppa käytävästä geopoliittisesta vuoropuhelusta

(2021/C 226 I/04)

Euroopan komissio pitää mielessä poliittiseen valvontaan liittyvät Euroopan parlamentin tehtävät, jotka vahvistetaan Euroopan unionista tehdyn sopimuksen 14 artiklassa, ja sitoutuu käymään korkean tason geopoliittista vuoropuhelua näiden kahden toimielimen välillä naapuruus-, kehitys- ja kansainvälisen yhteistyön välineen (NDICI) – Globaali Eurooppa perustamisesta annetun Euroopan parlamentin ja neuvoston asetuksen (EU) 2021/947 täytäntöönpanosta. Vuoropuhelun olisi mahdollistettava näkemysten vaihto Euroopan parlamentin kanssa; parlamentin kannat NDICI-välineen täytäntöönpanosta otetaan kaikilta osin huomioon.

Geopoliittista vuoropuhelua käydään NDICI-välineen täytäntöönpanon yleisistä linjoista, mukaan lukien ohjelmasuunnittelu ennen ohjelma-asiakirjojen hyväksymistä, ja tarkemmin rajatuista aiheista, kuten uusia haasteita ja painopisteitä koskevan joustovaran käyttö, vipuvaikutuksen hyödyntäminen, mikä johtaa mahdollisiin muutoksiin muuttoliikkeeseen kohdennettujen varojen jakamisessa tai avun keskeyttämiseen kumppanimaassa, joka systemaattisesti laiminlyö demokratiaa, oikeusvaltiota ja hyvää hallintoa koskevien periaatteiden noudattamisen ja ihmisoikeuksien ja perusvapauksien kunnioittamisen.

Geopoliittinen vuoropuhelu rakentuu seuraavasti:

| i) | korkean tason vuoropuhelu komission varapuheenjohtajana toimivan korkean edustajan, kansainvälisistä kumppanuuksista vastaavan komissaarin, naapuruuspolitiikasta ja laajentumisesta vastaavan komissaarin ja Euroopan parlamentin välillä; |
| --- | --- |

i)

korkean tason vuoropuhelu komission varapuheenjohtajana toimivan korkean edustajan, kansainvälisistä kumppanuuksista vastaavan komissaarin, naapuruuspolitiikasta ja laajentumisesta vastaavan komissaarin ja Euroopan parlamentin välillä;

| ii) | jatkuva vuoropuhelu johtavien virkamiesten tasolla AFET- ja DEVE-työryhmissä korkean tason vuoropuhelun asianmukaisten valmistelu- ja jatkotoimien varmistamiseksi. |
| --- | --- |

ii)

jatkuva vuoropuhelu johtavien virkamiesten tasolla AFET- ja DEVE-työryhmissä korkean tason vuoropuhelun asianmukaisten valmistelu- ja jatkotoimien varmistamiseksi.

Korkean tason vuoropuhelua käydään vähintään kahdesti vuodessa. Yksi tapaamisista voidaan järjestää samassa yhteydessä, kun komissio esittää vuotuisen talousarvioesityksen.

---

| 14.6.2021 | FI | Euroopan unionin virallinen lehti | CI 226/5 |
| --- | --- | --- | --- |

14.6.2021

FI

Euroopan unionin virallinen lehti

CI 226/5

---

Komission lausuma johdanto-osan 50 ja 51 kappaleesta ja 8 artiklan 10 kohdasta:

(2021/C 226 I/05)

Muuttoliikkeen alueellisilla tukiohjelmilla tuetaan kokonaisvaltaisia, tasapainoisia ja räätälöityjä kumppanuuksia asianomaisten lähtö- tai kauttakulkumaiden ja vastaanottavien maiden kanssa joustavan ja kannustavan lähestymistavan mukaisesti ja naapuruus-, kehitys- ja kansainvälisen yhteistyön välineen (NDICI) – Globaali Eurooppa koordinointimekanismin tuella. Ohjelmia tuetaan tarvittaessa maaohjelmien toimilla.

Varmistaakseen varojen mahdollisimman tehokkaan ja vaikuttavan käytön unionin ja sen kumppanimaiden politiikan painopisteiden mukaisesti Euroopan komissio toteuttaa näitä painopisteitä aktiivisesti käyttäen kaikkia unionin välineitä, ja se osallistuu koordinointiin yhdessä jäsenvaltioiden kanssa synkronoidulla ja tehokkaalla tavalla. Se varmistaa, että Euroopan parlamentille ja neuvostolle tiedotetaan kattavasti ja säännöllisesti näkemysten vaihdon mahdollistamiseksi.

---